રાજ્ય સરકારે કાયદો અને વ્યવસ્થાની અસરકારક જાળવણી, પોલીસ તંત્ર ઉપર પ્રજાનો વિશ્વાસ વધુ સુદૃઢ બને તથા પોલીસ પ્રજાની મિત્ર બને તેવા હેતુથી સુરક્ષા સેતુ સોસાયટીની ખાસ હેતુથી રચના કરી છે. આપણી પોલીસ વર્તમાન સમયના કદમ સાથે કદમ મિલાવી શકે તે માટે પોલીસ તાલીમ અને પોલીસ દળના આધુનિકરણની પ્રક્રિયાને પણ અવિરત અને સતત ચાલતી પ્રક્રિયા બનાવાઇ છે. રાજયની જેલોને અત્યંત આધુનિક સાધનોથી સજ્જ કરવામાં આવી છે. સજા પુરી કરી બહાર નિકળતો કેદી આત્મનિર્ભર બને તે માટે વિવિધ ઉદ્યોગ કૌશલ્યની તાલીમ પણ તેઓને આપવામાં આવે છે.